66. ΑΠΟΦΑΣΗ ΥΦΥΠΟΥΡΓΟΥ ΕΘΝΙΚΗΣ ΑΜΥΝΑΣ Αριθ. 22/11 της 8 Νοεμ./5 Δεκ.2001 (ΦΕΚ Β΄1613) Ένταξη Εθελοντών Πενταετούς Υπηρεσίας στους Εθελοντές Μακράς Θητείας. Έχοντας υπόψη: α. Το Ν. 1513/1985 (ΦΕΚ 12 τ. Α΄) «Οπλίτες του Στρατού Ξηράς με πενταετή υποχρέωση και άλλες διατάξεις». β. Το άρθρο 13 παράγραφος 4 του Ν. 1848/1989 (ΦΕΚ 112 τ. Α΄), όπως τροποποιήθηκε με την παράγραφο 4 του άρθρου 7 του Ν. 2913/2001 (ΦΕΚ 102 τ.Α΄). γ. Τις διατάξεις του υπ’ αριθμ. 426/1984 Προεδρικού Διατάγματος (ΦΕΚ 110 τ.Α΄). δ. Την υπ’ αριθμ. 37/3.10.2001 απόφαση του Ανωτάτου Ναυτικού Συμβουλίου/ Ολομελείας. ε. Την υπ’ αριθμ. πρωτοκόλλου 59487/9.6.2000 κοινή απόφαση του Πρωθυπουργού και του Υπουργού Εθνικής Άμυνας «Ανάθεση αρμο-διοτήτων Υπουργού Εθνικής Άμυνας στον Υφυπουργό Εθνικής Άμυνας». στ. Το άρθρο 29 Α του Ν. 1558/85 (ΦΕΚ 137 τ. Α΄) το οποίο προστέθηκε με το άρθρο 27 του Ν. 2081/92 (ΦΕΚ 154 τ. Α΄) και τροποποιήθηκε με το άρθρο 1 του Ν. 2469/97 (ΦΕΚ 38 τ. Α΄) και το γεγονός ότι από τις διατάξεις του παρόντος διατάγματος δεν προκαλείται δαπάνη εις βάρος του κρατικού προϋπολογισμού, αποφασίζουμε: Σελ. 1216,28 Τεύχος 1390 Σελ. 18 Γενικά Άρθρ.1.-1.Δικαίωμα ένταξης στους Εθελοντές Μακράς Θητείας έχουν οι Εθελοντές Πενταετούς Υπηρεσίας, οι οποίοι με αναφορά τους θα δηλώσουν ότι επιθυμούν να ενταχθούν στην κατηγορία αυτή, είναι ικανοί πρώτης (Ι1) ή δεύτερης    (Ι2) κατηγορίας σωματικής ικανότητας και κριθούν κατάλληλοι προς ένταξη από το αρμόδιο Συμβούλιο Κρίσεων Υπαξιωματικών. 36.Ξ.α.66 Μόνιμοι και Εθελοντές Οπλίτες και Ανθυπασπιστές Διαδικασίες Άρθρ.2.-1. Οι Εθελοντές Πενταετούς Υπηρεσίας που συμπληρώνουν χρόνο πραγματικής στρατιωτικής υπηρεσίας τεσσάρων (4) ετών και εννέα (9) μηνών υποβάλλουν προς τη Ν. Υπηρεσία ή το Π.Πλοίο που υπηρετούν αναφορά, με την οποία δηλώνουν αν επιθυμούν με τη συμπλήρωση της ανειλημμένης υποχρέωσής τους να ενταχθούν στους Εθελοντές Μακράς Θητείας. 2. Για τους επιθυμούντες να ενταχθούν στους Εθελοντές Μακράς Θητείας, η Ν.Υπηρεσία ή το Π. Πλοίο ενεργούν ως ακολούθως: α. Παραπέμπει αυτούς στην αρμόδια υγειονομική Επιτροπή για κρίση της σωματικής τους ικανότητας, κατά τις εκάστοτε ισχύουσες διατάξεις για την κρίση της σωματικής ικανότητας του στρατιωτικού προσωπικού εν γένει. β. Συντάσσει για τους κριθέντες ως ικανούς πρώτης (Ι1) και δεύτερης (Ι2) κατηγορίας σωματικής ικανότητας έκτακτη Έκθεση Ικανότητας ή Σημείωμα Απόδοσης, τα οποία μαζί με την αναφορά επιθυμίας υποβάλλει απευθείας στη Διοίκηση Ναυτικής Εκπαίδευσης. 3. Εθελοντές Πενταετούς Υπηρεσίας, οι οποίοι δεν υπέβαλλαν αναφορά ή δήλωσαν ότι δεν επιθυμούν να ενταχθούν στους Εθελοντές Μακράς Θητείας ή κρίθηκαν ικανοί σωματικής ικανότητας τρίτης (Ι3), τέταρτης (Ι4) και πέμπτης (Ι5) απολύονται κατά τα προβλεπόμενα. 4. Η Διοίκηση Ναυτικής Εκπαίδευσης είναι αρμόδια: α. Να συγκεντρώσει τις αιτήσεις των ενδιαφερομένων που επιθυμούν την ένταξή τους καθώς και όλα τα στοιχεία που απαιτούνται να τεθούν υπόψη του Συμβουλίου Κρίσεων Υπαξιωματικών. β. Να υποβάλλει πρόταση στο ΓΕΝ για την έκδοση απόφασης του Υπουργού Εθνικής Άμυνας, με την οποία θα εντάσσονται στους Εθελοντές Μακράς Θητείας οι κριθέντες κατάλληλοι προς ένταξη. γ. Να εκδώσει απόφαση με την οποία απολύονται οι κριθέντες για οποιοδήποτε λόγο ως ακατάλληλοι προς ένταξη. Κριτήρια- Προϋποθέσεις Άρθρ.3.-1.Για τη διαμόρφωση της απόφασής του το Συμβούλιο Κρίσεων Υπαξιωματικών συνεκτιμά τα στοιχεία που τίθενται υπόψη του για κάθε κρινόμενο Εθελοντή Πενταετούς Υπηρεσίας, αξιολογεί και επιλέγει τους κατάλληλους προς ένταξη, κατά τα κριτήρια της παραγράφου 2 του παρόντος άρθρου, καταρτίζοντας: α. Πίνακα καταλλήλων προς ένταξη. β. Πίνακα ακαταλλήλων προς ένταξη. 2. Κατάλληλοι κρίνονται όσοι: α. Έχουν τα ουσιαστικά τους προσόντα σε βαθμό τουλάχιστον λίαν καλό. β. Έχουν αποφοιτήσει επιτυχώς από τα προβλεπόμενα σχολεία της ειδικότητάς τους ή από τα σχολεία εξειδικεύσεως. γ. Δεν έχουν ελαττώματα από τα οριζόμενα στο νόμο περί ιεραρχίας και προαγωγών των μονίμων υπαξιωματικών. δ. Δεν έχουν τιμωρηθεί κατά τη διάρκεια της υπηρεσίας τους ως Εθελοντές Πενταετούς Υπηρεσίας με πειθαρχικές ποινές, για παραπτώματα που κατά την κρίση του Συμβουλίου επηρεάζουν δυσμενώς τα ηθικά και επαγγελματικά προσόντα, το κύρος και το στρατιωτικό πνεύμα. ε. Δεν συντρέχουν στα πρόσωπά τους, κωλύματα εξ εκείνων από ποινική καταδίκη, στερητική ή επικουρική δικαστική συμπαράσταση, όπως ισχύουν για την πρόσληψη Δημοσίων Υπαλλήλων. Για όσους εκκρεμεί σε βάρος τους οποιαδήποτε από τις ανωτέρω περιπτώσεις, δύναται να αναστέλλεται η κρίση τους μέχρι την έκδοση αμετάκλητης δικαστικής απόφασης. Τελικές Διατάξεις Άρθρ.4.-1.Η ισχύς της αποφάσεως αυτής αρχίζει από την ημερομηνία δημοσίευσής της στην Εφημερίδα της Κυβερνήσεως. 2. Η παρούσα να δημοσιευτεί στην Εφημερίδα της Κυβερνήσεως. (Μετά τη σελ. 1216,28)  Σελ. 1216,29 Τεύχος 1390 Σελ. 19 Μόνιμοι και Εθελοντές Οπλίτες και Ανθυπασπιστές 36.Ξ.α.66 36.Ξ.α.66 Μόνιμοι και Εθελοντές Οπλίτες και Ανθυπασπιστές 